Alocațiile copiilor nu vor mai crește în 2021. Ludovic Orban: "A existat deja o creștere la 1 ianuarie".
Alocațiile nu vor mai crește în 2021. Ludovic Orban: Nu există resurse pentru alte creșteri. Ludovic Orban: A existat deja o creștere la 1 ianuarie. OUG 123/2020 prevede dublarea alocațiilor de stat. Alocațiile ar fi trebuit majorate de la 1 iulie cu 20%.
Statul nu mai alocă bani pentru creșterea alocațiilor pentru că… nu mai are. O spune fostul premier Orban, șeful pe linie de partid al actualului prim ministru Cîțu.Ludovic Orban spune că alocațiile vor rămâne cu creșterea de la 1 ianuarie. Cea programată pentru 1 iulie, cu 20%, nu este posibilă pentru că bugetul nu permite. E continuarea unei povești începute în urmă cu mai bine de un an. Ordonanța OUG 123/2020 prevede dublarea alocațiilor în 5 etape, până în 2022. A fost atacată de Guvern la Curtea Constituțională, dar CCR a respins contestația."Punctul meu de vedere e simplu și clar, corespunde cu cel al domnului prim ministru. Și anume că trebuie adoptată forma din Senat, pentru că nu există spațiu bugetar pentru a mai putea susține încă o creștere de la 1 iulie. A existat creșterea de la 1 ianuarie, nu ne mai putem permite încă una. Și aici va trebui să consolidăm această decizie a coaliției, pe care am luat-o deja o dată.", a declarat Ludovic Orban.